**Røyken stasjon** er en jernbanestasjon i Røyken i Asker kommune. Stasjonen ble offisielt åpnet 7. oktober 1872 som Røken Station. Røyken stasjon var den eneste stasjonen i Røyken kommune da jernbanestrekningen mellom Christiania og Drammen, Drammensbanen åpnet i 1872. 

Gamle Røyken stasjon
Stasjonsområdet ble lagt til bakkene fra den gamle Klokkerskolen der det tidligere var opparbeidet en skibakke. Denne lå rett nedenfor Røyken kirke. Stasjonen bestod av en hovedbygning med vedskjul, en pakkhusbygning og et vanntårn. Bygningene ble forsikret for tilsammen 3 250 speciedaler

Stasjonsbygningen og pakkhuset er bygget om mens vedskjulet ble revet i 1960 og vanntårnet ble revet i 1963. Vannet som var nødvendig for damplokomotivene ble hentet via egen vannledning fra en dam ved Hannestad som ligger ved dagens golfbane.

Kong Karl IV (i Sverige Karl XV) skulle foreta den høytidelige åpningen, derfor hadde det blitt hugget inn en kongekrone med CXV pluss årstallet 1872 i fjellveggen på stasjonsområdet. Imidlertid døde kongen 18. september og åpningen ble foretatt av statsråd *Vogt*. 

Kongemerket ble forøvrig flyttet til der det er i dag i forbindelse med at banen ble elektrifisert og et 3. spor ble anlagt i 1921–1922.

Røykens første stasjonsmester het Nils Peter Amundsen og hans årslønn var satt til 225 speciedaler og 29 skilling. Det første driftsåret hadde Røyken stasjon totalt 18 331 reisende, av disse reiste 9 389 til Drammen. Billettprisen var 45 øre på 2. klasse. Billettprisen til Kristiania var den gang 80 øre på 2. klasse.

Spikkestad fikk holdeplass først i 1885 og denne ble utvidet til stasjon i 1911. Hallenskog fikk stoppested i 1933.

Banen var i starten "smalsporet", dvs sporvidden var 1 067 mm. Fornyelsen og oppgraderingen av Drammenbanen til normalspor med sporvidde 1 435 mm ble ferdig 1920, mens elektrifiseringen av banen ble fullført og offisielt åpnet 26. november 1922.

I dag er Røyken stasjon en del av NSBs linje L1 Spikkestadlinjen som opererer mellom Spikkestad og Lillestrøm.

I dag er Røyken teknisk og i sikkerhetsmessig betrakning kun en holdeplass. Det er derfor kun 1 spor her og ingen kryssningsmuligheter. 
Røyken ble degardert fra stasjon til holdeplass da Spikkestadlinjen ble fjernstyrt grunnet vanskeligheter med å bygge om stillverket / sikringsanlegget. Pizzarestauranten Classic Pizza holder til på stasjonen. 

Lokaltog til Moss klar til avgang  Foto: Trond Strandsberg 
Kongemonogram ved Røyken stasjon  Foto: Trond Strandsberg 

| **Forrige stasjon** |   |  |   | **Neste stasjon**
 |
| --- | --- | --- | --- | --- |
| Åsåker |  | Spikkestadlinjen |  | Hallenskog |

| Lokaltrafikk  |
| Spikkestad | L1 | Spikkestad - Oslo S - Lillestrøm |  | Heggedal |

Litteratur
----------

* Thor Bjerke og Finn Holom (2004). *Banedata 2004*. Hamar/Oslo: Norsk Jernbaneklubb/Norsk Jernbanemuseum. s. 197. ISBN 82-90286-28-7.
* Aasmund Dahl, red. (1988). *NSBs bygningsregistrering: Drammen distrikt: Drammenbanen*. NSB Arkitektkontoret. s. 379–386.

Eksterne lenker
---------------

* (no) Bane NORs informasjonsside om Røyken stasjon
* (no) Røyken stasjon i Norsk Jernbaneklubbs stasjonsdatabase
* (no) Norsk Jernbaneklubbs stasjonsdatabase: Spikkestadlinjen
* (no) Røyken stasjon på Togkart

| * v
* d
* r
L1   Spikkestad – Asker – Oslo S – Lillestrøm |
| --- |
|  | 
* Spikkestad
* Røyken
* Heggedal
* Gullhella
* Bondivann
* Asker
* Høn
* Vakås
* Hvalstad
* Billingstad
* Slependen
* Sandvika
* Blommenholm
* Høvik
* Stabekk
* Lysaker
* Skøyen
* Nationaltheatret
* Oslo S
* Bryn
* Alna
* Nyland
* Grorud
* Haugenstua
* Høybråten
* Lørenskog
* Hanaborg
* Fjellhamar
* Strømmen
* Sagdalen
* Lillestrøm

 |
| 
* Baner: Spikkestadlinjen
* Drammenbanen
* Hovedbanen
* Operatør: Vy
* Materiell: Type 72
* Type 69 (enkelte avganger)

 |


|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister **·** Network Statement
 |